ET Euroopa Liidu Teataja C 35/146

P8_TA(2016)0030

Robert Jarosław Iwaszkiewiczi puutumatuse äravõtmise taotlus

Euroopa Parlamendi 2. veebruari 2016. aasta otsus Robert Jarosław Iwaszkiewiczi puutumatuse äravõtmise taotluse kohta (2015/2313(IMM))

(2018/C 035/26)

Euroopa Parlament,

— võttes arvesse Robert Jarosław Iwaszkiewiczi puutumatuse äravõtmise taotlust, mille esitas 13. augustil 2015. aastal Poola Vabariigi peaprokurör seoses Poola teetranspordi peainspektori algatatud menetlusega (nr CAN-PST-SCW.7421.1209083.2014.9.A.0475) ja mis tehti teatavaks Euroopa Parlamendi täiskogu istungil 29. oktoobril 2015. aastal,

— võttes arvesse asjaolu, et Robert Jarosław Iwaszkiewicz loobus kodukorra artikli 9 lõike 5 kohasest õigusest anda kuulamisel selgitusi,

— võttes arvesse Euroopa Liidu privileegide ja immuniteetide protokolli nr 7 artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,

— võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta, 19. märtsi 2010. aasta, 6. septembri 2011. aasta ja 17. jaanuari 2013. aasta otsuseid (1),

— võttes arvesse Poola Vabariigi põhiseaduse artikli 105 lõiget 2 ja artiklit 108 ning Seimi ja Senati liikmete mandaadi täitmist käsitleva Poola 9. mai 1996. aasta seaduse artikli 7b lõiget 1 ja artikli 7c lõiget 1 koostoimes artikliga 10b,

— võttes arvesse kodukorra artikli 5 lõiget 2, artikli 6 lõiget 1 ja artiklit 9,

— võttes arvesse õiguskomisjoni raportit (A8-0015/2016),

A. arvestades, et Poola Vabariigi peaprokurör on edastanud Poola teetranspordi peainspektori taotluse Euroopa Parlamendi Poolast valitud liikme Robert Jarosław Iwaszkiewiczi parlamendiliikme puutumatuse äravõtmise kohta seoses õigusrikkumisega, mis kuulub 20. mai 1971. aasta vähemtähtsate süütegude seadustiku artikli 92 punkti a alla koostoimes 20. juuni 1997. aasta liiklusseaduse artikli 20 lõikega 1;

B. arvestades, et Euroopa Liidu privileegide ja immuniteetide protokolli nr 7 artikli 9 kohaselt on Euroopa Parlamendi liikmetel oma liikmesriigi territooriumil samasugune immuniteet nagu selle liikmesriigi parlamendi liikmetel;

C. arvestades, et Poola Vabariigi põhiseaduse artikli 105 lõike 2 ja artikli 108 kohaselt ei või Seimi ega Senati liiget võtta kriminaalvastutusele ilma Seimi või Senati nõusolekuta;

D. arvestades, et seega on Euroopa Parlamendi otsustada, kas Robert Jarosław Iwaszkiewiczi puutumatus võetakse ära või mitte;

E. arvestades, et Robert Jarosław Iwaszkiewiczit süüdistatakse kiirusepiirangu ületamises hoonestatud alal;

F. arvestades, et väidetav õigusrikkumine ei ole otseselt ja selgelt seotud Robert Jarosław Iwaszkiewiczi Euroopa Parlamendi liikme ülesannete täitmisega;

G. arvestades, et Euroopa Parlament ei ole käesoleva juhtumi puhul leidnud tõendeid fumus persecutionis’e kohta, st puudub piisavalt tõsine ja täpne kahtlus, et taotlus esitati eesmärgiga tekitada asjaomasele parlamendiliikmele poliitilist kahju;

1. otsustab Robert Jarosław Iwaszkiewiczi puutumatuse ära võtta;

2. teeb presidendile ülesandeks edastada käesolev otsus ja vastutava parlamendikomisjoni raport viivitamatult Poola Vabariigi pädevale ametiasutusele ja Robert Jarosław Iwaszkiewiczile.

(1) Kohtuotsus, Euroopa Kohus, 12. mai 1964, Wagner vs. Fohrmann ja Krier, 101/63, ECLI:EU:C:1964:28; kohtuotsus, Euroopa Kohus, 10. juuli 1986, Wybot vs. Faure jt, 149/85, ECLI:EU:C:1986:310; kohtuotsus, Üldkohus, 15. oktoober 2008, Mote vs. parlament, T-345/05, ECLI:EU:T:2008:440; kohtuotsus, Euroopa Kohus, 21. oktoober 2008, Marra vs. De Gregorio ja Clemente, C-200/07 ja C-201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI:EU:C:2011:543; kohtuotsus, Üldkohus, 17. jaanuar 2013, Gollnisch vs. parlament, T-346/11 ja T-347/11, ECLI:EU:T:2013:23.